钦定古今图书集成/方舆汇编/职方典/第1152卷 > 襄阳府封建考 通志
## 钦定古今图书集成/方舆汇编/职方典/第1152卷 > 襄阳府封建考 通志

周

邓　，曼姓，侯爵。鲁桓公二年，蔡侯、郑伯会于邓。九年，巴子使韩服告于楚，请与邓为好。楚子使道朔将巴客聘于邓。邓南鄙鄾人攻而夺之币，杀道朔及巴行人。楚子使薳章让邓，邓人弗受。夏，楚使斗廉及巴师围鄾，邓师大败。庄公六年，楚文王伐申，过邓，邓祁侯曰：“吾甥也。” 止而享之。骓甥、聃甥、养甥请杀楚子。邓侯曰：“人将不食吾馀。” 对曰：“若不从三巨之言，抑社稷实不血食，君焉取馀？” 弗从还。明年，楚子伐邓。十六年，楚复伐邓，灭之。按《一通志》，邓在今襄阳境。

樊　侯爵。周宣王时，仲山甫为卿士，兼师保之官，有贤德，封于楚，为樊侯。《一统志》：襄阳樊城，即仲山甫之樊国。

谢　本申国，姜姓，伯爵。炎帝四岳之后。周宣王时，封元舅申伯于谢。《诗》曰“于邑于谢，南国是式” 是也。谢在邓州南阳县，然《襄阳府志》载，谢为枣阳地。

谷　，嬴姓。桓公八年，谷伯绥朝于鲁。杜预云：“在南阳筑乡县” ，今谷城。

鄀　，元姓。鲁僖公二十五年，秦、晋伐鄀。文公五年，初，鄀叛楚即秦，又贰于楚。夏，秦人入鄀。杜预曰：“鄀本商密，秦、楚界上小国，其后迁于南” ，即鄀县，则今宜城。

鄾　，爵姓无考，在今枣阳。

卢　属楚。汉南郡中卢县。师古云：“今襄阳县南有次卢村。《左传》云‘罗与卢戎两军攻败楚师于鄢水，莫敖缢于荒谷，是也’。”

阴　国分于谷。齐管仲七代孙。仕楚为阴邑大夫。

“鄢　” ，爵姓无考，国今宜城。

西汉

“《阴城侯苍　》，赵王子。” 元朔二年封。《元封二》年，有罪，国除。今在枣阳地。

酂侯萧何　，高祖以何功第一，封酂侯，今襄阳地。何子封筑阳侯，成帝封何六世孙为酂侯。《东汉》

酂侯萧熊　，章帝建初七年封。即何之后。晋

临沮县伯刘邵　，晋时封。

唐

襄王璜　未之国

顺阳王泰　，唐太宗贞观十七年徙均州。明

襄阳王贵烚　，简王第二子。永乐二年封。洪熙初，因兄“世子《贵煐》” 夭，进封辽王。正统四年坐事废为庶人。卒，子《豪㙷》嗣，以辅国将军奏复为王。薨，子安靖王《恩讷》嗣。薨，子《宠游》嗣。

宜城康简王贵㸅　，简王第十五子。宣德七年封。薨子荣僖王《豪坅》嗣。薨子怀靖王《恩铣》嗣。薨子懿定王宠滨嗣。薨子荣昭王《致枨》嗣。薨，亡子国不嗣。

南漳王定燑　，康王第六子。嘉靖三十二年封。三十六年薨。亡子国，不嗣。

襄宪王瞻培　，昭宗第五子。永乐丙戌，孝仁皇后生，王于储宫，永乐二十二年封。洪熙元年五月，上不豫。时宣宗为皇太子，居南京，奉迎登极未至，命王监国。宣德元年，汉王高煦叛，上亲征，敕王留守四年，之国长沙。正统元年，英宗以长沙土卑湿，徙封襄阳单。成化丙戌，刘千斤反，王捐禄犒师，寻平之。未几薨，年七十有三，谥曰宪定王祁镛　，襄宪王长子，正统八年嗣封。简王见淑　，定王长子，弘治二年嗣封。

怀王祐材　，见淑长子。弘治四年嗣封。

康王祐𬃊　，简王次子。弘治四年封“光化王。” 正德三年进封襄王。薨，亡子，以阳山荣康王厚颎嗣。

枣阳王祁𨱑　，宪王第二子。正统八年封。成化七年薨，亡子国，不嗣。

阳山恭和王见淓　，定王第二子。长子夭，次子荣康王祐楬嗣薨。襄王无嗣，以楬子进封襄王。追封祖见淓为襄恭王，父祐楬为“襄惠王。” 谷城王翊铉　，端王第三子。嘉靖三十八年封。